PMIndiaData/PMIndiaSum huggingface dataset:
এন ঐচ এমগী খুমাং চাউশিনবা অমসুং এন ঐচ এমগী ইম্পাৱর প্রোগ্রাম কম্মিতী এন্দ মিসন স্তরিং গ্রুপকী ৱারেপশিং মন্ত্রীমন্দলনা য়ারে

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা নেসনেল হেল্থ মিসন(এন ঐচ এম)গী খুমাংচাউশিনবা অমসুং অনৌবা থবকশিং অমসুং এন ঐচ এমগী ইম্পাৱর প্রোগ্রাম কম্মিতী এন্দ মিসন স্তরিং গ্রুপকী ৱারেপশিং য়ারে । মরুওইবা শক্তমশিং : হৌখিবা চহি মঙা অমসুং ২০১৭–১৮গী মনুংদা এন ঐচ এমগী মখাদা লৈখিবা মাইপাকপশিং অদুদি : মেতরনেল মোর্তালিতি রেসিও(এম এম আর) চাদা ২.৭ হন্থদুনা ২০১০–১২দা ১৭৮ ওইরম্বদগী ২০১৪–১৬দা ১৩০ লৈখি ; ইনফেন্ত মোর্তালিতি রেসিও ( আই এম আর) হন্থদুনা ২০১১দা ৪৪ ওইরম্বদগী ২০১৬দা ৩৪ ওইখি । ২০১৫ অমসুং ২০১৮গী মরক্ত চহিগী ওইনা আই এম আর হন্থবগী চাং চাদা ৮.১ ওইখি ; অন্দর ফাইব মোর্তালিতি রেত(য়ু ৫ এম আর) হন্থদুনা ২০১১দা ৫৫ লৈখিবদা ২০১৬দা ৩৯ লৈখি । ২০১৫ অমসুং ২০১৬গী মরক্ত চহিগী ওইনা য়ু ৫ এম আর হন্থবগী চাং চাদা ৯.৩ ওইখি ; ২০১১দা তোতেল ফর্তিলিতি রেত(তি এফ আর) ২.৩দা হন্থখি ।২০১১–১৬গী মরক্ত চহিগী ওইনা তি এফ আর হন্থবগী চাং চাদা ১.৭ ওইখি ; মখা তানা লায়নাগা মরি লৈনবা হকশেলগী ইন্দিগেতরশিংসু ফগৎলকপা উখি : মেলেরিয়াগী ওইনা, এন্নুয়েল পেরাসাইত ইন্সিদেন্স(এ পি আই) তারকপা অসি ২০১১দা ১.১০ ওইরম্বদগী ২০১৬দা ০.৮৪ ওইখি । ২০১৭দা মেলেরিয়াগী থৌদোক চাদা ৩০ হন্থরকখি অমসুং মেলেরিয়ানা মরম ওইদুনা শিবগী চাং চাদা ৭০ হন্থখি; অপুনবা মীশিং লাখ ১গী মনুংদা তি বিনা নাবা মীশিং ২০১৩দা ২৩৪ ওইরম্বদগী ২০১৭দা ২০৪দা হন্থরকখি ।অপুনবা মীশিং লাখ ১গী মনুংদা তি বিনা নাবা মীশিং ২০১৬দা ২১১ ওইরম্বদগী ২০১৭দা ২০৪দা হন্থরকখি; iii. অপুনবা মীশিং লাখ ১গী মনুংদা লেপ্রোসিনা নাবা মীশিং ১গী মখাদা লৈরে । লেপ্রোসি মপুং ফানা মুথৎপা ঙম্লবা জিলা মশিং ২০১৭দা ৫৫৪ ওইরম্বদগী ২০১৮গী মার্চ ফাওবদা ৫৭১দা হেনগৎলে; iv. ব্লোক খুদিংমক্ত মীওই ১০০০০গী মনুংদা কেস অমগী মখাদা কালা অজারনা নাবগী চাংদা হন্থরে । অপুনবা মীশিং লিশিং ১০গী কেস অমগী হেন্না ফংবা ইন্দেমিক ব্লোক মশিং ২০১৬দা ৯৪ ওইরম্বদগী ২০১৭দা ৭২দা হন্থরে; অমসুং হিদাকমনাগা মরি লৈনবা লৌনগন্দবা মরুওইবা লায়না মরি হায়বদি কেন্সর, দাইবেতিস, স্ত্রোক, কার্দিওভাস্কুলার দিসিজ অমসুং ক্রোনিক লংস দিসিজশিং নাবগী চাং ২০০৯–১০দা চাদা ৩৪.৬ ওইরম্বদগী ২০১৬–১৭দা চাদা ২৮.৬দা হন্থরে ।
মন্ত্রীমন্দলনা তমিলনাদুগী হান্নগী মুখ্য মন্ত্রী দা. এম. করুনানিধিনা লৈখিদবদা অৱাবা ফোংদোকখ্রে

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা তমিলনাদুগী হান্নগী মুখ্য মন্ত্রী দা. এম. করুনানিধিনা লৈখিদবদা অৱাবা ফোংদোকখ্রে। মহাক ওগস্ত ৭, ২০১৮দা চেন্নৈগী কাবেরী হোস্পিতালদা লৈখিদবনি। মন্ত্রীমন্দলনা মহাকপু নীংশিংদুনা মিনিৎ অনি তুমিন্না লৈখি অমসুং অৱাবা ফোংদোকপগী ৱারেপ পাস তৌখি। ৱারেপ অদুগী ৱারোল মখাদা পীরিঃ- “মন্ত্রীমন্দলনা তমিলনাদুগী হান্নগী মুখ্যমন্ত্রী দা. এম. করুনানিধিনা লৈখিদবদা অৱাবা ফোংদোকচরি। মহাক ওগস্ত ৭, ২০১৮দা চেন্নৈগী কাবেরী হোস্পিতালদা লৈখিদবনি। মহাক্না লৈখিদবা অসিদা লৈবাক অসিনা শক্নাইরবা অমদি অহল ওইরবা, নুংশিনা ‘কলাইগনর’ হায়না কৌনবা লুচীংবা অমা মাংজরে।” মহাক জুন ৩, ১৯২৪দা নাগাপত্তিনম জিলাগী থিরুক্কুৱলৈ খু্ঙ্গংদা পোকখি। মহাক্না তমিলনাদুগী রাজনীতিদা কুইনা খোংদাখিবা মতমদা খুন্নাইগী অমদি রাজনীতিগী ওইবা মরু ওইবা ফম কয়াদা থবক তৌরম্মি। মহাক্না চহি ৩৩ শুরকপদা ১৯৫৭কী মীখলদা কুলিথলৈ সিৎতগী কাদুনা তমিলনাদুগী এসেমব্লীদা চংখি। মহাক ১৯৬৭দা তমিলনাদু সরকারগী মন্ত্রী ওইখি অমসুং অহানবা ওইনা ১৯৬৯দা রাজ্যগী মুখ্য মন্ত্রী ওইখি। মহাক মঙারক হন্না তমিলনাদুগী মুখ্য মন্ত্রী ওইখি। রাজনীতিগী পুন্সিদা নত্তনা মহাক তমিল সিনেমাগী মীয়াম্না য়াম্না পাম্নখিবা স্ক্রিনপ্লেগী অইবা অমসু ওইখি। মহাক্না দ্রবিড় ইহৌগী মতমদা ৱাখল্লোনশিং শন্দোক্নবগীদমক সিনেমাবু পাম্বৈ অমা ওইনা শিজিন্নখি। দা. এম. করুনানিধি মহাক্কী খুৎই অমসুং ৱা ঙাংবা হৈবগীদমক মমিং চৎখি। তমিল সাহিত্যদা মহাক্কী থৌদাং অসি য়াম্না পাক চাউই অমসুং তোপ তোপ্পি লোইননা শৈরেং, স্ক্রিনপ্লে, উপন্যাস, পুন্সি ৱারী, লিলা, দাইলোগ অমসুং সিনেমাগী ঈশৈ মসিদা য়াওরি। মহাক্না লৈখিদবদা তমিলনাদুনা মখোয়গী অফাওবা লুচীংবা অমা মাংজরে। মন্ত্রীমন্দলনা সরকার অমসুং লৈবাক অপুনবগী মাইকৈদগী অৱাবা নংলবা ইমুং-মনুং অমসুং তমিলনাদুগী মীয়ামদা অৱাবা ফোংদোকচরি।
প্রধান মন্ত্রীনা মীয়ামদা দিৱালিগী য়াইফ-পাউজেল পীখ্রে

প্রধান মন্ত্রী শ্রী নরেন্দ্র নোদীনা দিৱালিগী তাঞ্জা লাকপদা মীয়ামদা য়াইফ-পাউজেল পীখ্রে। ত্বীৎ অমদা প্রধান মন্ত্রীনা হায়খি; “দীপাবলীগী য়াইফরবা তাঞ্জা লাকপদা লৈবাক মীয়াম পুম্নমকপু য়াইফ-পাউজেল পীজরি। মসিগী মৈগী কুমহৈ অসিনা মপুম খুদিংমক্কী পুন্সীদা নুংঙাই য়াইফবা, চাউখৎপা অমসুং লাইবক ফবা পুরকপা ওইরসনু হায়না ঐহাক্না থৌনিজরি। মীপুম খুদিংমক্কী মফমদা নুংঙাই-য়াইফরবা দিৱালি অমগীদমক য়াইফ-পাউজেল পীজরি।”
ভারত অমসুং মালাৱীগী মরক্ত লৈনরিবা এক্সত্রাদিসন ত্রিতী শেমদোকপা অমসুং খুৎয়েক পীনবা মন্ত্রীমন্দলনা য়ারে

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং মালাৱীগী মরক্ত লৈনরিবা এক্সত্রাদিসন ত্রিতী শেমদোকপা অমসুং খুৎয়েক পীনবা য়ারে । ত্রিতী অদুনা মালাৱীদগী অমসুং মালাৱীদা তেরোরিস্তশিং, ইকনোমিক ওফেন্দরশিং অমসুং অতোপ্পা ক্রিমিনেলশিং এক্সত্রাদিসন তৌনবগী আইনগী ঙাক্লৌ পীগনি ।
মন্ত্রীমন্দলনা ভারত অমসুং থাইলেন্দগী মরক্তা এস্ত্রোনোমীগী লমদা খুৎয়েক পীনখিবা য়ানা ৱারোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং থাইলেন্দগী মরক্তা এস্ত্রোনোমী/এস্ত্রোফিজিক্স/এতমোসফেরিক সাইন্সকী লমদা তেংবাং পীননবগী য়ানা ৱারোলদা পীখ্রে। য়ানা ৱারোল অসিনা অনৌবা সাইন্তিফিক রিজল্তশিং, সাইন্তিফিক ইন্তরেক্সন অমসুং ত্রেনিং হেঙ্গৎহনবগী থোংদা হ্যুমেন রিসোর্স দিবেলপ তৌবা, সাইন্তিফিক ইনফ্রাস্ত্রকচর পুন্না শিজিন্নবা অসিনচিংবশিং পাংথোকপা ঙমহল্লগনি। য়ানা ৱারোল অসি ২০১৮গী নবেম্বর থাদা খুৎয়েক পীনখি।
প্রধান মন্ত্রীনা রাস্ত্রপতি কোবিন্দবু ইকায় খুম্নবা উত্তুনা নুমিদাংগী চাক্লেন অমা পাংখ্রে

প্রধান মন্ত্রী, শ্রী নরেন্দ্র মোদীনা রাস্ত্রপতি কোবিন্দবু ইকায় খুম্নবা উত্তুনা নুমিদাংগী চাক্লেন অমা পাংখ্রে। প্রধান মন্ত্রীনা অসুম্না ত্বীত তৌখিঃ “রাস্ত্রপতি কোবিন্দজীবু ইকায় খুম্নদুনা নুমিদাংগী চাক্লেন অমা ঐহাক্না পাংজখি। শ্রীমতি দ্রৌপদি মুর্মুজী, ভেঙ্কয়াজী অমসুং মন্ত্রী কয়া য়াওনা অতোপ্পা অতিথীশিংনা শরুক য়াখি। ঐখোয়না গ্রাসরুত এচিভর, পদ্মা মনা ফংলবা, ত্রাইবেল খুন্নাইগী লুচিংবা অমসুং অতোপ্পা মীওই কয়াবু তরাম্না ওকচখি”। “রাস্ত্রপতি কোবিন্দবু ইকায় খুম্নদুনা পাংথোকখিবা চাক্লেনগী মমি খরা”।
পি.এম.না মমিং লৈরবা শৈশকপা শ্রী ভুপিন্দ্র সিংহনা লৈখিদবদা অৱাবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা মমিং লৈরবা শৈশকপা শ্রী ভুপিন্দ্র সিংহনা লৈখিদবদা অৱাবা ফোঙদোকখ্রে। ত্বিত অমদা প্রধান মন্ত্রীনা হায়খি; “দিকেদ কয়া কাউঙমদ্রবা ঈশৈশিং খুদোল তমলমখিবা শ্রী ভুপিন্দ্র সিংহজীনা লৈখিদবদা নুংঙাইতবা পোকই। মহাক্না তৌরম্বা থবকশিংনা মীওই কয়াদা ইথিল পীখি। অৱাবা তারবা তানফম অসিদা ঐহাক্না মহাক্কী ইমুং-মনুং অমসুং মহাকপু নুংশিজবা মীওইশিংগী অৱাবদা শরুক য়াজরি। ওম শান্তি।”
প্রধান মন্ত্রীনা সেপ্তেম্বর ২২দা হাওস্তোন্দা পাংথোক্কদৌরিবা ইন্দিয়ান কমুনিতী প্রোগ্রামদা রাস্ত্রপতি দোনাল্দ জে. ত্রম্পনা শরুক য়াগদৌরিবদু তরাম্না ওকখ্রে

প্রধান মন্ত্রী শ্রী নরেন্দ্র মোদীনা সেপ্তেম্বর ২২দা তেক্সাসকী হাওস্তোন্দা পাংথোক্কদৌরিবা অখন্নবা কমুনিতী প্রোগ্রাম ‘হাউদি মোদী’দা অমেরিকাগী রাস্ত্রপতি দোনাল্দ জে. ত্রম্পনা শরুক য়ারগনি হায়বা পাও তাবদা নুঙাইবা ফোংদোকখ্রে। প্রধান মন্ত্রীনা হায়খি মদুদি থৌরম অসিদা অমেরিকাগী রাস্ত্রপতিনা শরুক য়াগদৌরিবা অসি ভারত অমসুং অমেরিকাগী মরক্তা লৈরিবা অখন্নবা মরূপ ওইবগী মরীগী খুদম্নি। রাস্ত্রপতি ত্রম্পনা থৌরম অসিদা শরুক শরুক য়ৌগদৌরিবা অসি অখন্নবা খুদম অমনি হায়রদুনা প্রধান মন্ত্রীনা হায়খি মদুদি মসিনা ভারত-অমেরিকা লৈবাক অনিগী লৈনরিবা অচেৎপা মরী অদু উৎলে অমদি অমেরিকাগী সমাজ অমসুং ইকোনোমীদা ইন্দিয়ান কমুনিতীগী থৌদাং অদু শকখংবিরে। ঙসি অয়ুক অঙনবদা, হ্বাইত হাউসনা প্রেস স্তেতমেন্ত অমা ইসু তৌদুনা থৌরম অসিদা দোনাল্দ ত্রম্প শরুক য়ারগনি হায়না ফোংদোকখি। থৌরম অসিগী মরুওইবদু ফোংদোক্লদুনা প্রেস স্তেতমেন্তদা হায়খি, “মসিনা অমেরিকা অমসুং ভারতকী মীয়ামগী মরক্তা অচেৎপা মরী অদু থৌগৎপা, মালেমগী খ্বাইদগী লীরবা অমসুং খ্বাইদগী চাওবা দেমোক্রেসীশিংগী মরক্তা স্ত্রেতেজিক পার্তনরশিপ অসি অমুক হন্না শোয়দবনি হায়বা, অমসুং মখোয়গী ইনর্জী অমসুং ত্রেদকী মরী হেন্না চেৎশিলহন্নবা অচৌবা তঞ্জা অমা ওইরগনি।” ‘হাউদি মোদী – সেয়ার্দ দ্রিমজ, ব্রাইত ফিচর্স’ কমুনিতী সম্মিৎ অসি অমেরিকাগী তেক্সাসকী হাওস্তনদা লৈরিবা এন.আর.জি. স্তেদিয়মদা সেপ্তেম্বর ২২ নোংমাইজিং নুমীৎতা তেক্সাস ইন্দিয়া ফোরমনা শিন্দুনা প্রধান মন্ত্রী নরেন্দ্র মোদীগীদমক পাংথোক্কদৌরিবা থৌরম অমনি। থৌরম অসিদা মীওই লিশিং য়াঙখৈ হেন্না শরুক য়ারগনি হায়না পান্নরি।
প্রধান মন্ত্রীনা মীয়াম্না নাদাবেত অমসুং ঙমখৈগী অতোপ্পা মফমশিংদা সীমা দর্শনগী মখাদা তুরিজম চাউখৎহন্নবা চৎনবা হায়খ্রে

প্রধান মন্ত্রী, শ্রী নরেন্দ্র মোদীনা মীয়াম্না নাদাবেত অমসুং ঙমখৈগী অতোপ্পা মফমশিংদা সীমা দর্শনগী মখাদা তুরিজম চাউখৎহন্নবা চৎনবা হায়খ্রে। ভারতকী তুরিজম, কলচর অমসুং দোনরগী মন্ত্রী, শ্রী জি. কিশন রেদ্দীগী ত্বীত অমগী পাউখুম ওইনা, প্রধান মন্ত্রীনা অসুম্না ত্বীত তৌখি: “সীমা দর্শন প্রোজেক্তনা তুরিজম সেক্তরদা অনৌবা ইথিল হাপ্লি। মসিনা ঙমখৈ লমদমদা লৈবা মীশিংগী খাঙবা কনবগী মতৌ ইকায় খুম্নবগী খুদোংচাবা পীরি। মীয়াম্না নাদাবেত অমসুং ঙমখৈগী অতোপ্পা মফমশিংদা চৎপীয়ু হায়না ঐহাক্না হায়জরি…”
শ্রী পেজাৱারা মথকী শ্রী বিশ্বেশ তীর্থ স্বামিজীনা লৈখিদবদা প্রধান মন্ত্রীনা অৱাবা ফোংদোকখ্রে

শ্রী পেজাৱারা মথ উদুপীগী শ্রী বিশ্বেশ তীর্থ স্বামিজীনা লৈখিদবদা প্রধান মন্ত্রী শ্রী নরেন্দ্র মোদীনা অৱাবা ফোংদোকখ্রে। প্রধান মন্ত্রীনা হায়খি, “শ্রী পেজাৱারা মথ, উদুপীগী শ্রী বিশ্বেশ তীর্থ স্বামিজী মীওই লাখ কয়াগী পুক্নিং অমসুং ৱাখলদা লেংদনা লৈহৌরগনি, মখোয়গীদমক মহাক্না মতম পুম্নমক্তা লমজিং লমতাকপীখি। মহাক সর্বিস অমসুং স্পিরিচুয়েলিতীগী পাৱিহাউস অমা ওইবীরম্মি, মহাক্না সমাজকীদমক্তা লেপ্পা লৈতনা থবক তৌবীরম্মি। ওম শান্তি। ঐহাক ইশানা ইশাবু লাইবক ফবনি হায়না লৌজৈ মদুদি ঐহাক্না শ্রী বিশ্বেশ তীর্থ স্বামিজীদগী তমজনবা তঞ্জা কয়া অমা ফংজখি। গুরু পুর্নিমাগী শেংলবা নুমিৎতা হন্দক্তা ঐখোয়না উন্নখিবা অদুসু নীংশিংনীংঙাই ওইবা অমনি।”
প্রধানমন্ত্রীনা বাদনগর ভিজিত তৌখ্রে, ইন্তেনসিফাইদ মিসন ইনদ্রধনুস হৌদোকখ্রে, মীয়ামগী মীফমদা ৱা ঙাংখি

প্রধানমন্ত্রী শ্রী নরেন্দ্র মোদীনা ঙসি মহাক্কী হোম তাউন, বাদনগরদা মহাক্না প্রধানমন্ত্রীগী ওফিস পায়রবা মতুং অহানবা ওইনা ভিজিত তৌখ্রে । তাউন অদুগী মীয়াম্না স্ত্রিতশিংদা প্রধানমন্ত্রীবু তরাম্না ওকখি । মহাক্না হতকেশ্বর লাইশং চৎতুনা লাই খুরুমখি । মহাক্না অঙাং ওইরিঙৈদা তমলকপা স্কুল অদুদশু মতম খরগী ওইনা পন্থখি । প্রধানমন্ত্রীনা জিএমইআরএস মেদিকেল কোলেজ, বাদনগরদা চৎখি অমসুং মসিবু কৎথোকপগী খুদম ওইনবা প্লেক অমা মায়খুম হাংদোকখি । মহাক্না ছাত্রশিংগা লোয়ননা তেনতক্না ৱারি শান্নখি । মীয়ামগী মীফম অমদা, প্রধানমন্ত্রীনা ফুল ইম্মুনাইজেসন কোবর তৌনবগী পাম্দম অদুগী মায়কৈরোমদা খোংজং য়াংশিন্নবা ইন্তেনসিফাইদ মিসন ইনদ্রধনুস হৌদোকখি । মসিনা অর্বান এরিয়া অমসুং অতোপ্পা ইম্যুনাইজেসন নেম্না কোভর তৌরিবা পোকেতশিংদা অচৌবা মীৎয়েং থমগনি । প্রধানমন্ত্রীনা আইএমতিইসিঐচও হৌদোকপগী খুদম ওইনবা হেল্থ ৱার্করশিংদা ই-তেব্লেতশিং য়েনথোকখি- আশাশিংগী পর্ফোমেন্স হেঙ্গৎহন্নবা মোবাইল ফোন এপ্লিকেসনগী ইনোভেতিব অমা । মহাক্না দিবলপমেন্ত থবক খরশু হৌদোকখি । চাওনা মীয়াম পুনবা অমদা ৱা ঙাংলদুনা প্রধানমন্ত্রীনা হায়খি মদুদিহোম তাউন্দা অমুক হল্লকপদা হরাও তয়াম্না ওকপিরিবা অসি অখন্নবা অমনি । ঙসি ঐহাক্না ওইরিবা অসি মফম অসিগী লৈবাক লৈহাওগী, বাদনগরদা লৈরিবা নখোয়গী মগুন অদুননি হায়না প্রধানমন্ত্রীনা হায়খি । নকোয়গী থৌজালগা লোয়ননা ঐহাক অমুক হনখিগনি অমসুং জাতিগীদমক হেন্না কন্না থবক তৌগনি হায়না প্রধানমন্ত্রীনা বাদনগরগী মীয়ামদা ফোংদোকখি । প্রধানমন্ত্রীনা হরাওবা ফোংদোকখি মদুদি মহাক্না হকশেলগা মরি লৈনবা প্রোজেক্তশিং মরুওইনা ইন্তেনসিফাইদ মিসন ইনদ্রধনুস হৌদোকপা ফংলে । স্তেন্তশিংগী মমল মতৌ করম্না সরকারনা হন্থহনখিবগে হায়বদু মহাক্না পনখি অমসুং হায়খি মদুদি লাইরবশিংনা পুবা থাংবা ঙমগদবা হেল্থকেয়ার ওইহন্নবা সরকারনা লেপতনা হোৎনরি । মেদিকেল কোলেজকী ছাত্রশিংগা লোয়ননা মহাক্না ৱারি শান্নখিবা অদু পল্লদুনা প্রধানমন্ত্রীনা হায়খি মদুদি সমাজ অমা ওইনা মীয়ামগী শেবা তৌবা ঙম্বা অহেনবা দাক্তরশিং ঐখোয়না মথৌ তাই ।
পি.এম.না য়ুক্রেনগী রাস্ত্রপতি হিস এক্সিলেন্সী বোলোদিমির জেলেন্সকীগা তেলিফোন্দা ৱারী শাখ্রে

প্রধান মন্ত্রী শ্রী নরেন্দ্র মোদীনা ঙসি য়ুক্রেনগী রাস্ত্রপতি, হিস এক্সিলেন্সী বোলোদিমির জেলেন্সকীকা তেলিফোন্দা ৱারী শাখ্রে। য়ুক্রেনগী রাস্ত্রপতিনা ভারতকী জি২০ প্রসিদেন্সীগীদমক য়াইফ-পাউজেল পীখি। প্রধান মন্ত্রীনা চীঞ্জাক অমদি ইনর্জী সেক্যুরিতী অসিগুম্বা সমস্যাশিংদা চাউখৎলক্লিবা লৈবাকশিংনা মায়োক্নরিবা খুদোংচাদবশিং অসিগী মতাংদা ৱাখল্লোন ফোঙদোকপা য়াওনা ভারতকী জি২০ প্রসিদেন্সীগী মরু ওইবা হীরমশিংগী মতাংদা পাউদমখি। লুচিংবা অনিনা বাইলেতরেল কোওপরেসন মপাঙ্গল কনখৎহন্নবা খুদোংচাবশিংগী মতাংদা খন্নখি। প্রধান মন্ত্রীনা য়ুক্রেন ওথোরিতীশিংদা চহি অসিগী অঙনবা শরুক্তা য়ুক্রেনদগী হল্লকখিবা ভারতকী মহৈরোয়শিংগী এজুকেসন মখা চত্থনবা শিল-লাংবীনবা হায়জখি। লুচিংবশিংনা য়ুক্রেন্দা হৌজিক ওইরিবা তংদু লৈতাদবা ফীভম অসিগী মতাংদসু ৱাখল্লোন ফোঙদোক্নখি। প্রধান মন্ত্রী মোদীনা হিংসা অসি খুদক্তা লেপ্নবা মহাক্কী অপাম্বা অদু অকনবা মওংদা নৌহৌননা ফোঙদোকখি অমসুং মহাক্না হায় নাকল অনিমক্না মখোয়গী খেন্নবশিং অদুগী তুং কোইগদবা ৱারোইশিন অমা থিনবা দাইলোগ অমসুং দিপ্লোমেসীদা হল্লক্নবা হায়খি। প্রধান মন্ত্রীনা শান্তি পুরক্নবা হোৎনবদা ভারতনা অঙম্বা মতেং পাংগনি হায়খি অমসুং ভারতনা অৱাবা তারবা মীচম মীয়ামদা হ্যুমেনিতরিয়ন এসিস্তেন্স মখা তানা পীগনি হায়না থাজবা পীখি।
প্রধান মন্ত্রীনা মহারাস্ত্রগী লম্বীগী খুদোংথিবা থৌদোক্তা অৱাবা ফোংদোকখ্রে

প্রধান মন্ত্রী শ্রী নরেন্দ্র মোদীনা মহারাস্ত্রগী নাসিক জিলাদা থোকখিবা লম্বীগী খুদোংথিবা থৌদোক অমদা লৈখিদ্রবশিংগী মফমদা অৱাবা ফোংদোকখ্রে। প্রধান মন্ত্রীনা হায়খি, “মহারাস্ত্রগী নাসিক জিলাদা থোকখিবা লম্বীগী খুদোংথিবা থৌদোক অদু লাইবক থিবনি। থৱায় ৱানিঙাই ওইবা মতম অসিদা লৈখিদ্রবশিংগী ইমুং মনুংগী অৱাবদা ঐহাক্না শরুক য়াজরি। শোক্লবশিং অথুবা মতমদা ফরকপা ওইরসনু।”
প্রধান মন্ত্রীনা ওল ইন্দিয়া তাইগর এস্তিমেসন – ২০১৮গী ৪শুবা সাইকলগী রিজল্ত রিলিজ তৌখ্রে

ঙসি গ্লোবেল তাইগর দেগী থৌরম লাকপদা, প্রধান মন্ত্রী শ্রী নরেন্দ্র মোদীনা নই দিল্লীদা লৈরিবা লোক কল্যান মার্গতা ওল ইন্দিয়া তাইগর এস্তিমেসন – ২০১৮গী মরিশুবা সাইকলগী রিজল্ত রিলিজ তৌখ্রে। সর্ভে অসিগী মতুং ইন্না ২০১৮দা ভারত্তা কৈগী মশিং অসি ২৯৬৭তা হেঙ্গৎলে। থৌরম অসিদা ৱা ঙাংলদুনা প্রধান মন্ত্রীনা মসিবু ভারতকী পুৱারী ওইরবা এচিবমেন্ত অমগুম ফোংদোকখি অমদি কৈবু ঙাক–শেন্দুনা থম্বগী মায়কৈদা ভারতকী ৱারেপ অদু অমুক হন্না চেৎশিলহনখি। মসি ফংনবা হোৎনবদা থবক তৌখিবা তোঙান তোঙানবা স্তেকহোল্দরশিংনা পাংথোকখিবা অমসুং কত্থোকখিবশিং অদু প্রধান মন্ত্রীনা থাগৎপা ফোংদোকখি। মহাক্না মসিবু সঙ্কলপ সে সিদ্ধিগী খ্বাইদগী ফজরবা খুদম অমা ওইনা ফোংদোকখি। চাওরাক্না কৈ ৩০০০গা লোয়ননা ঙসিদি ভারত খ্বাইদগী চাওবা অমসুং খ্বাইদগী সেক্যুর ওইবা পাম্বী অমদি জীবগী মহৌশাগী ওইবা হৌরকফমগী মরক্তা অমা ওইরে হায়না প্রধান মন্ত্রীনা হায়খি। চংশিল্লিবা লম্বী অসি “সেলেক্তিবনেস”কী মহুৎ “কলেক্তিবনেস”নি হায়না প্রধান মন্ত্রীনা অকনবা ৱাফম থমখি। মহৌশাগী ফিভম ঙাক্তুনা থম্বগীদমক পাকচাওবা য়ুমফম অমসুং পুন্না য়েংবা অমা দরকার ওই হায়না মহাক্না হায়খি। চাওখৎ থৌরাং অমসুং মহৌশাগী ফিভমগী মরক্তা মশা মউ ফবা খল অমা স্ত্রাইক তৌবগী ওইথোকনিঙায় লৈ হায়না মহাক্না হায়খি। ঐখোয়গী নাগরিকশিংগীদমক ভারতনা অহেনবা য়ুমশিং শাগনি অমদি মতম অদুমক্তদা শাশিংগীদমক্তা মগুন লৈবা পাম্বী অমদি জীবগী মহৌশাগী ওইবা হৌরকফমশিং শেমগৎকনি। ভারতনা চাওরবা মেরিন ইকোনোমী অমা অমসুং মশা মউ ফবা মেরিন ইকোলোজী অমা লৈরগনি। মসিনা স্ত্রোং অমসুং ইনক্লুসিব ইন্দিয়া অমদা থৌদাং লৌরগনি হায়না প্রধান মন্ত্রীনা অকনবা ৱাফম থমখি। ভারতনা ইকোনোমিকেল্লি অমসুং এনভাইরোনমেন্তেল্লি অনিমক্তা চাওখৎপা পুরক্কনি; ভারতনা অহেনবা লম্বীশিং শেম্লগনি অমদি ভারতনা হেন্না লু–নানবা তুরেলশিং লৈরগনি; ভারতনা অহেনবা রেল কনেক্তিবিতী লৈরগনি অমসুং উ হৌবগী চাংসু হেঙ্গৎকনি হায়না মহাক্না থাজবা ফোংদোকখি। হৌখিবা চহী মঙাদা মথংগী জেনরেসনগীদমক্তা খোংজেল য়াংনা থবক তৌরিঙৈ মতমদা লৈবাক অসিদা উমংগী চাংসু হেঙ্গৎলে হায়না মহাক্না হায়খি। “প্রোতেক্তেদ এরিয়া”শিংগী মশিংসু হেঙ্গৎলে। ২০১৪দা প্রোতেক্তেদ এরিয়া ৬৯২ লৈরম্বা অদু ২০১৯দা ৮৬০দা হেঙ্গৎলে। “কম্মুনিতী রিজর্ব”সু ২০১৪দা ৪৩ লৈরম্বা অদু হৌজিক ১০০ হেল্লে। লোইশিল্লকপদা প্রধান মন্ত্রীনা তাইগর কঞ্জার্বেসনগী মায়কৈদা হেন্না চাওনা হোৎননবা খংহনখি। এনভাইরনমেন্ত, ফোরেস্ত অমসুং ক্লাইমেৎ চেঞ্জগী কেন্দ্রগী মন্ত্রী শ্রী প্রকাশ জাবেদকর; এনভাইরনমেন্ত, ফোরেস্ত অমসুং ক্লাইমেৎ চেঞ্জগী কেন্দ্রগী রাজ্য মন্ত্রী শ্রী বাবুল সুপ্রিয়ো; অমসুং এনভাইরনমেন্ত, ফোরেস্ত অমসুং ক্লাইমেৎ চেঞ্জ মন্ত্রালয়গী সেক্রেতরী শ্রী সি.কে. মিশ্রানা থৌরম অদুদা শরুক য়াখি।
কনাদাগী ওপোজিসন লুচীংবা এন্দ্রিয়ু শীরনা প্রধান মন্ত্রীগা উনখ্রে

ঙসি প্রধান মন্ত্রী নরেন্দ্র মোদীগা কনাদাগী কঞ্জরভেতিব পার্তীগী লুচীংবা অমসুং কনাদাগী ওপোজিসন লুচীংবা এন্দ্রিয়ু শীরগা উনখ্রে। মহাক্না ২০১৫দা কনাদাদা চৎপদা লৈবাক অনিগী লৈনরিবা মরি অৱাংবা থাক্তা পুখৎখিবা অদুবু পল্লদুনা প্রধান মন্ত্রীনা হিরম কয়াদা লৈবাক অনিনা মতেং পীনবা হেনগৎহনবগী মরুওইবা অদু পনখি। লৈবাক অনিগী মরক্তা মখা তানা মরূপ-মপাং ওইবগী মরি শেমগৎনবা মহাক্কী ওইবা ৱাফম শীরনা ফোঙদোকখি। ওক্তোবর ৭-১৩ ফাউবগী মহাক্কী ভারত খোঙচৎ মনুংদা শীরনা নুংঙাইনা লৈনবা প্রধান মন্ত্রীনা পাউজেল পীখি।
প্রধান মন্ত্রীনা মমিং লৈরবা আর্কিওলোজিস্ত শ্রী ব্রাজ বাসী লালনা লৈখিদবদা অৱাবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা মমিং লৈরবা আর্কিওলোজিস্ত শ্রী ব্রাজ বাসী লালনা লৈখিদবদা অৱাবা ফোঙদোকখ্রে। প্রধান মন্ত্রীনা ত্বিত তৌখি; “শ্রী বি.বি. লাল অসি থোইদোক-হেন্দোকপা গুন চেল্লি। মহাক্না কলচর অমসুং আর্কিওলোজীগী লমদা শরুক তমখিবা অদুগী লম্বা লৈরোই। মহাক অসি ঐখোয়গী ফজরবা হৌখ্রবা মতম অদুগা ঐখোয়গী মরক্তা অচেৎপা মরী লৈহনখিবা অথোইবা লৌশিং লৈবা মীশক অমা ওইনা নীংশিংদুনা লৈহৌরগনি। মহাক্না লৈখিদবদা নুংঙাইতবা পোকই। মহাক্কী ইমুং মনুং অমসুং মরুপশিংগী অৱাবদা শরুক য়াজরি। ওম শান্তি!”
মন্ত্রীমন্দলনা ০১.০৭.২০১৭তগী হৌরগা সেন্ত্রেল গবর্নমেন্ত এমপ্লোয়িশিংগী দিয়রনেস এলাউৱেন্স অমসুং পেন্সনরশিংদা দিয়রনেস রিলিফ ১% হেঙ্গৎপা য়াখ্রে

প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা সেন্ত্রেল গবর্নমেন্ত এমপ্লোয়িশিংদা দয়রনেস এলাউৱেন্স (দিএ) অমসুং পেন্সনরশিংদা দিয়রনেস রিলিফ (দিআর) ১% হেঙ্গৎপদা মসিগী ওইবা অয়াবা পিখ্রে । মসি ০১.০৭.২০১৭তগী চৎনবা হৌগনি । দিএগী অহেনবা ইন্সতোলমেন্ত রিলিজ তৌবনা বেসিক পে/পেনসনগী হৌজিক লৈরিবা ৪% অদুগী মথক্তা ১% হেঙ্গৎহল্লগনি, মমল হেঙ্গৎলকপা থেংননবা । হেঙ্গৎলিবা অসি অয়াবা পিরবা ফোর্মুলা অমগী মতুংইন্ননি, মদু ৭শুবা সেন্ত্রেল পে কমিসনগী রিকমেন্দেসন্দা য়ুমফম ওইরগনি । দিএ অমসুং দিআর অনিমক্কী অপুনবা থেঙ্গায়নবা অসিনা এক্সচেক্কর একাউন্তদা চহিগী কোতি ৩০৬৮.২৬গী শেনফম অমসুং শেনবা চহি ২০১৭-১৮দা (থা নিপালগী মতমগী ওইনা ২০১৭কী জুলাইদগী ২০১৮গী ফেব্রুৱারি ফাওবা) কোতি ২০৪৫.৫০গী শেনফম চৎহল্লগনি । মসিনা সেন্ত্রেল গবর্নমেন্ত ইমপ্লোয়ি লাখ ৪৯.২৬ অমসুং পেন্সনর লাখ ৬১.১৭তা কান্নবা ফংহল্লগনি ।
পি.এম.না রাজ্য সভাগী নৌনা নোমিনেৎ তৌখ্রবা মেম্বরশিংদা নুংঙাইবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা তোঙান-তোঙানবা লমশিংদগী দিগনিতরী কয়ামরুমবু রাজ্য সভাদা মখোয়গী নোমিনেসন তৌখিবগীদমক নুংঙাইবা ফোঙদোকখ্রে। শান্নরোয় পি.তি. উশা, শৈরেংবা ইলৈয়ারাজা, ফিলান্ত্রোপিস্ত অমসুং সোসিএল ৱার্কর শ্রী বীরেন্দ্র হেগরে, ফিল্ম দিরেক্তর অমসুং স্ক্রীনৱাইতর, শ্রী বি. বিজয়েন্দ্র প্রসাদ গারু হায়রিবশিং অসিনা রাজ্য সভাগী নোমিনেসনগীদমক নোমিনীশিং ওইখি। প্রধান মন্ত্রীনা ত্বিত তৌখি; “ফীদম্নফম ওইরিবা পি.তি. উশাজী অসি ভারত মচা খুদিংমক্কী ইথিলগী হৌরকফমনি। মহাক্না স্পোর্তসতা মাইপাকখিবশিং অদু পাকশন্না খঙনরি অদুবু মসিগী মান্ননা মহাক্না হৌখিবা চহি কয়া অসিদা অনৌবা শান্নরোয়শিং শেমগৎপগী তৌরিবা থবক অসি শীংথানফম ওইরি। রাজ্য সভাদা নোমিনেৎ তৌরকপদা ঐহাক্না নুংঙাইবা ফোঙদোকচরি। @PTUshaOfficial” “@ilaiyaraajaজীগী ক্রিএতিব জিনিয়স অসিনা মীরোল কয়াগী মীওইশিংবু শুমহৎখি। মহাক্কী থবকশিংদা ইমোসন কয়া নীংথিনা উৎখি। মসিগা মান্ননা হেন্না ইথিল পীরিবা অসি মহাক্কী পুন্সি খোঙচৎনি – মহাক অসি য়াম্না চম্না হৌরকখি অমসুং মাইপাকপা কয়া ফংবা ঙমখি। মহাকপু রাজ্য সভাদা নোমিনেৎ তৌরকপা অসিদা নুংঙাইবা পোকই।” “শ্রী বীরেন্দ্র হেগরেনা কম্ম্যুনিতী সর্ভিসকী লমদা শীংথানীংঙাই শরুক তমদুনা মাংজিল থাখি। ঐহাক্না ধর্মস্থালা মন্দিরদা থৌনিজবগী খুদোং চাবা ফংখি অমসুং মহাক্না হকশেল, এজুকেসন অমসুং নাৎকী লমদা তৌরিবা অফবা থবক অদু উবা ফংখি। মহাক্না পার্লিয়ামেন্তরী প্রোসীদিংশিং শোইদনা ফগৎহল্লগনি।” “ভি. বিজয়েন্দ্র প্রসাদ গারুনা দিকেদ কয়া ক্রিএতিব ৱর্ল্দগা মরী লৈন্দুনা লাকখি। মহাক্কী থবকশিংদা ভারতকী ফজরবা কলচর উৎলি অমসুং মালেমদা মফম অমা কনবা ঙমহনখি। রাজ্য সভাদা মহাকপু নোমিনেৎ তৌরকপদা ঐহাক্না নুংঙাইবা ফোঙদোকচরি।”
প্রধান মন্ত্রীনা ইন্দিয়া-ফিনলেন্দ ভর্চ্যুএল সম্মিৎতা পীখিবা থৌরম হৌদোকপগী ৱারোল

এক্সিলেন্সী, খুরুমজরি! অদোমগী রিমার্কশিংগীদমক য়াম্না-য়াম্না থাগৎচরি। এক্সিলেন্সী, কোবিদ-১৯না মরম ওইদুনা ফিনলেন্দদা থৱায় কয়া মাংখিবা অদুগীদমক ভারত পুম্বগী মহুৎ শিন্দুনা ঐহাক্না থম্মোই শেংনা অৱাবা ফোঙদোকচরি। অদোমগী লুচিং মখাদা ফিনলেন্দনা লাইচৎ অসি মপুং ফানা লাকশিল্লি। মসিগীদমক অদোমবু ঐহাক্না থাগৎচরি। এক্সিলেন্সী, লাইচৎ অসিগী মনুংদা ভারতনা মাগী দোমেস্তিক্কী লাঞ্জং অসিগা লোইননা মালেমগী মথৌ তারিবা পোৎলমশিং অদুসু ফংহন্নবা হোৎনখি। মমাং চহিদা ঐখোয়না লৈবাক ১৫০দা হীদাক-লাংথকশিং অমসুং অতোপ্পা তঙাই ফদবা পোৎলমশিং থাখি। অমসুং হন্দক্কী চয়োল খরা অসিদা ঐখোয়না লৈবাক ৭০দা ভারত্তা শাবা বেক্সিন মিলিয়ন দোজ ৫৮ হেন্না য়ৌহনখি। ঐখোয়না তৌবা ঙম্বগী চাং মতুং ইন্না অপুনবা মীওইবা খুন্নাইদা মখা তানা মতেং পাংখিগনি হায়না ঐহাক্না অদোমদা থাজবা পীবা পাম্মি। এক্সিলেন্সী, ফিনলেন্দ অমসুং ভারত অনিমক্না রুল-বেজ, নুং-পান্না ফাওনা উবা, মীওইবা খুন্নাই অমসুং মান্নবা মীৎয়েংগী ৱাখল্লোন লৈবা মালেমগী কাঙলোন অমদা থাজবা থম্মি। তেক্নোলোজী, ইন্নোভেসন, ক্লীন ইনর্জী, ইনভাইরনমেন্ত, এজুকেসন অসিগুম্বা হীরমশিংদা ঐখোয়গী মরক্তা চেৎনা খুৎশম্নরি। পোস্ত-কোবিদকী মতমদা মালেমগী শেন্মীৎলোনগী রিকভরীগীদমক সেক্তর পুম্নমক য়াম্না মরু ওইগনি। ক্লীন ইনর্জীগী লমদা ফিনলেন্দ অসি মালেমগী লুচিংবা ওইরি, অমসুং ভারতকী মরু ওইবা পার্তর অমসু ওইরি। অইং-অশাগী মতাংদা ৱাখল ৱারকপা মতমদা করিগুম্বদা ঐহাক্না ফাগী ওইনা ঐখোয়গী মরুপশিংদা হায় ঐখোয়না মহৌশাদা অকাইবা কয়া পীবনা মহৌশা অসি য়াম্না শাউরে অদুনা ঙসি ঐখোয় মীওইবা পুম্নমক্না মাই উৎপা ঙমদ্রে মরম অসিনা ঐখোয়না ঐখোয়গী চিন্দা মাস্ক উপ্পী অমসুং চিন খুম্লগা চৎলি মরমদি ঐখোয়না মহৌশাদা অকাইবা কয়া অমা পীরি হায়না ঐহাক্না ঐগী মরুপশিংদা ফাগী ওইনা হায়রি, করিগুম্বা মতমদা ঐহাক্না ভারত্তা অইং-অশাগা মরী লৈনবা পান্দমশিং ফংনবা পান্দমশিং থম্লি। ঐখোয়না ২০৩০ ফাওবগী মনুংদা রিন্যুএবল ইনর্জীদা গিগাৱাৎ ৪৫০গী ইন্সতোল কেপাসিতী লৈনবা পান্দম থম্লি। মালেমগা খুৎশম্নবা হেনগৎহন্নবগীদমক্তা ঐখোয়না ইন্তরনেস্নেক সোলর এলাইয়েন্স অমসুং কোএলিসন ফোর দিজাস্তর রেজিলিয়েন্ত ইনফ্রাস্ত্রকচরনচিংবা থৌরাংসু পায়খৎলে। ঐহাক্না ফিনলেন্দগা আই.এস.এ অমসুং সি.দি.আর.আই.গা খুৎশম্ননা চৎমিন্নবা পাম্মি। ফিনলেন্দগী কম্পিতেন্স অমসুং এক্সপর্তাইস অসিদগী শরুক য়ারিবা মালেমগী লুপশিং অসিনা কান্নবা ফংগনি। এক্সিলেন্সী, ফিনলেন্দনা অনৌবা তেক্নোলোজীশিং, দিজিতেল ইনফ্রাস্ত্রকচর, এজুকেসন অমসুং স্কিল দিবেলপমেন্তগী লমশিংদা মাংজিল থারি। লম পুম্নমক অসিদা ঐখোয়না চুংশিন্নবগী ওইথোকপশিং লৈ। ঙসি আই.সি.তি., মোবাইল তেক্নোলোজী অমসুং দিজিতেল এজুকেসনগী লমদা অনৌবা পার্তনরশিপ অমা লাউথোকপা অসিদা ঐহাক্না নুংঙাইবা ফাওই। ঐখোয়গী এজুকেসন মন্ত্রালয়নসু হায় লেবেল দাইলোগ অমা হৌদোক্লগনি। ঙসিগী ঐখোয়গী সম্মিৎ অসিনা ভারত-ফিনলেন্দগী মরীশিং ফগৎহনবদা মখা তানা শাফু পীগনি হায়না ঐহাক্না থাজৈ। এক্সিলেন্সী, ঙসি অসি ঐখোয় অহানবা ওইনা উন্নবনি। করিগুম্বা ঐখোয়না হকথেংননা উন্নবা ফংলম্বা তারদি নুংঙাইগদবনি। অদুবু হৌখিবা চহি অমা অসিদা ঐখোয়না তেক্নোলোজীগী মতেংগা লোইননা উন্নবগী খুদোংচাবা ফংদুনা লাক্লি। অদুবু পোর্তুগলদা পাঙথোক্কদবা ইন্দিয়া-ই.য়ু. সম্মিৎ অমসুং দেনমার্ক্তা পাঙথোক্কদবা ইন্দিয়া-নোর্দিক সম্মিৎ মনুংদা উন্ননবা ঐখোয়না অথুবদা খুদোংচাবা অমা ফংগনি খনবদা ঐহাক্না নুংঙাইবা পোকই। ঐহাক্না অদোমবু ভারত্তা লাক্নবা বর্তনসু তৌজরি। করিগুম্বা খুদোংচাবা ফংলবদি অদোম ভারত্তা শোইদনা লাকপীয়ু। ঐহাক্না হৌদোকপগী ৱারোল অসি মতাং অসিদা লোইশিনজরি। মথংগী সেসনদা ঐখোয়না মখা তানা অমুক ৱারী শারসি। য়াম্না য়াম্না থাগৎচরি।
মন্ত্রীমন্দলনা য়ুনিয়ন পব্লিক সর্বিস কম্মিসন, ইন্দিয়া অমসুং ইন্দিপেন্দেন্ত এদমিনিস্ত্রেতিব রিফোর্মস অমসুং সিবিল সর্বিসেস কম্মিসন, অফগানিস্তান অনিগী মরক্তা এম.ও.য়ু. সহি তৌনবগী অয়াবা পীখ্রে

প্রধান মন্ত্রী শ্রী নরেন্দ্র মোদীনা ময়াই তাংবল লৌবা, য়ুনিয়ন কেবিনেতনা য়ুনিয়ন পব্লিক সর্বিস কম্মিসন (য়ু.পি.এস.সি.), ইন্দিয়া অমসুং ইন্দিপেন্দেন্ত এদমিনিস্ত্রেতিব রিফোর্মস অমসুং সিবিল সর্বিসেস কম্মিসন (আই.এ.আর.সি.এস.সি.), অফগানিস্তান অনিগী মরক্তা এম.ও.য়ু. সহি তৌনবগী অয়াবা পীখ্রে। এম.ও.য়ু. অসিনা আই.এ.আর.সি.এস.সি. অমসুং য়ু.পি.এস.সি. অনিগী মরক্তা মরী চেৎশিল্লগনি। মসিনা রিক্রতমেন্তগী মফমদা পার্তি অনিমক থেক্নরকপা অমসুং হৈ-শিংবা পীনবা লায়থোকহল্লগনি। এম.ও.য়ু.গী মরীক চুম্বা: পব্লিক সর্বিস রিক্রতমেন্ত অমসুং সেলেক্সন্দা মরুওইনা য়ু.পি.এস.সি. অমসুং আই.এ.আর.সি.এস.সি. অসিগী ফংসন্দা হৌজিক মতমগী ওইবা থেংনরিবশিং পীনবা। লাইরিকশিং, মেন্যুএলশিং অমসুং অতোপ্পা দোক্যুমেন্তশিং হায়রিবা অসিনা কনফিদেন্সিএলদি ওইদবা ই-পাও পীনবা। একজাম ইবগী শেম-শাবদা ইনফোর্মেসন তেক্নোলোজি (আই.তি.) শিজিন্নবা অমসুং কম্প্যুতরদা বেজ তৌবা রিক্রতমেন্ত তেস্ত পাংথোকপা অমসুং ওনলাইনগী ওইবা একজামশিং অসিগী এক্সপর্তাইজ পীনবা। এপ্লিকেসনগী এক্সপেদিতিয়স সক্রুতিনী অমসুং থুনা দিস্পোজেলদা থেংনরকপশিং অসি অমত্তা ওইবা ৱিন্দো সিস্তেমদা পীনবা। একজামিনেসন সিস্তেম অসিদা য়াওরিবা মখল কয়গী থৌওংশিং অসিগী থেংনরকপা অমসুং হৈ-শিংবা অসি পীনবা। মরী লৈনবা পার্তিগা সেক্রেতরিয়েৎ/হেদক্বাতরগী পার্তি য়াওনা ওফিসিএলগী ত্রেনিং সেসনশিং শিনবা।
অফগানিস্থাগী ফোরেন এফিয়ার্স মন্ত্রী মিস্তর সলাউদিন রবানিনা প্রধানমন্ত্রীগা উন্নখ্রে

ঙসি নুমীৎয়ুংবা মতুং অফগানিস্থাগী ফোরেন এফিয়ার্স মন্ত্রী মিস্তর সলাউদিন রবানিনা প্রধানমন্ত্রী শ্রী নরেন্দ্র মোদীগা উন্নখ্রে । অফগানিস্থানগা লোইননা ভারতনা খ্বাইদগী ৱাংবা প্রায়োরিতী লৈরিবা অদু শোয়দবনি হায়না প্রধানমন্ত্রীনা হায়খি । লৈবাক অমসুং প্রজানা তেরোরিজম থেংনবদা ভারতনা অফগানিস্থানদা অচৌবা মতেং পিরি হায়না প্রধানমন্ত্রীনা ফোংদোকখি । শান্তি লৈবা, অপুনবা, দেমোক্রেতিক, অমসুং প্রোসপেরস নেসন অমা শেম্নবা মখোয়না হোৎনরিবা অদুদা হ্যুমেনিতরিয়ান অমসুং দিবলপমেন্তকী মতেং য়াওনা অফগানিস্থানগী সরকার অমসুং প্রজাদা ভারতকী মপুং ফাবা মতেং অদুশু মহাক্না ফোংদোকখি । অফগানিস্থানদা ওইরিবা ফিভমগী মতাংদা ফোরেন মিনিস্তর রবানিনা প্রাধানমন্ত্রীদা পাওদমখি । অফগান পিছ প্রোসেস অসি অফগান্না-লুচিংবা, অফগান-মশাগী অমসুং অফগান্না-কন্ত্রোল তৌবা ওইগদবনি হায়না অনিমক্না য়ান্নখি । ফোরেন মিনিস্তর রবানি অসি ইন্দিয়া-অফগানিস্থান স্ত্রেতেজিক পার্তনরশিপ কাউন্সিলগী ২শুবা মীফম য়াওনবগীদমক ভারত্তা লাকপনি মদু মহাক্না ভারতকী মপাল থৌরম পুবা মন্ত্রীগা লোইননা লুচিংগনি ।